CELEX: 62019CN0826
Language: fi
Date: 2019-11-13 00:00:00
Title: asia C-826/19: Ennakkoratkaisupyyntö, jonka Landesgericht Korneuburg (Itävalta) on esittänyt 13.11.2019 – WZ v. Austrian Airlines AG

9.3.2020   
            
            
               FI
            
            
               Euroopan unionin virallinen lehti
            
            
               C 77/22
            
         
      Ennakkoratkaisupyyntö, jonka Landesgericht Korneuburg (Itävalta) on esittänyt 13.11.2019 – WZ v. Austrian Airlines AG
      (asia C-826/19)
      (2020/C 77/32)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Korneuburg
      
         Pääasian asianosaiset
      
      
         Valittaja: WZ
      
         Vastapuoli: Austrian Airlines AG
      
         Ennakkoratkaisukysymykset
      
      
                  1)
               
               
                  Onko matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 (1) (jäljempänä lentomatkustajien oikeuksia koskeva asetus) 8 artiklan 3 kohtaa tulkittava siten, että sitä on sovellettava kahteen lentoasemaan, jotka molemmat sijaitsevat kaupungin keskustan välittömässä läheisyydessä mutta joista ainoastaan toinen kaupungin alueella ja toinen läheisessä osavaltiossa?
               
            
                  2)
               
               
                  Onko lentomatkustajien oikeuksia koskevan asetuksen 5 artiklan 1 kohdan c alakohtaa, 7 artiklan 1 kohtaa ja 8 artiklan 3 kohtaa tulkittava siten, että jos lentokone laskeutuu samalla paikkakunnalla, samassa kaupungissa tai samalla alueella sijaitsevalle toiselle lentoasemalle, matkustajalla on oikeus korvaukseen lennon peruuttamisen takia?
               
            
                  3)
               
               
                  Onko lentomatkustajien oikeuksia koskevan asetuksen 6 artiklan 1 kohtaa, 7 artiklan 1 kohtaa ja 8 artiklan 3 kohtaa tulkittava siten, että jos lentokone laskeutuu samalla paikkakunnalla, samassa kaupungissa tai samalla alueella sijaitsevalle toiselle lentoasemalle, matkustajalla on oikeus korvaukseen lennon pitkäaikaisen viivästymisen johdosta?
               
            
                  4)
               
               
                  Onko lentomatkustajien oikeuksia koskevan asetuksen 5 ja 7 artiklaa sekä 8 artiklan 3 kohtaa tulkittava siten, että sen selvittämiseksi, onko matkustajalle aiheutunut unionin tuomioistuimen 19.11.2009 annetussa tuomiossa Sturgeon ym., (2) C-402/07 ja C-432/07, tarkoitettu vähintään kolmen tunnin ajan menetys, viivästyminen on laskettava siten, että merkityksellinen on toiselle lentoasemalle laskeutumisen ajankohta vai ajankohta, jona matkustaja siirtyy sille lentoasemalle, jota varaus koskee, tai muuhun lähellä sijaitsevaan määräpaikkaan, josta on sovittu matkustajan kanssa?
               
            
                  5)
               
               
                  Onko lentomatkustajien oikeuksia koskevan asetuksen 5 artiklan 3 kohtaa tulkittava siten, että lentoliikenteen harjoittaja, joka toteuttaa lentoja rotaatiomenettelyssä, voi tukeutua tapaukseen, tässä tapauksessa ukonilmasta johtuneeseen laskeutuvien lentojen määrän vähentämiseen, joka ilmeni kyseisen lennon kolmanneksi viimeisen rotaation yhteydessä?
               
            
                  6)
               
               
                  Onko lentomatkustajien oikeuksia koskevan asetuksen 8 artiklan 3 kohtaa tulkittava siten, että siinä tapauksessa, että lento laskeutuu toiselle lentoasemalle, lentoliikenteen harjoittajan on tarjottava omasta aloitteestaan matkustajalle kuljetusta toiselle paikkakunnalle, vai onko lentomatkustajan vaadittava kuljetusta?
               
            
                  7)
               
               
                  Onko lentomatkustajien oikeuksia koskevan asetuksen 7 artiklan 1 kohtaa, 8 artiklan 3 kohtaa ja 9 artiklan 1 kohdan c alakohtaa tulkittava siten, että lentomatkustajalla on 8 ja 9 artiklassa säädettyjen avustamis- ja huolenpitovelvoitteiden laiminlyönnin vuoksi oikeus korvaukseen?
               
            
         (1)  EUVL 2004, L 46, s. 1.
      
         (2)  EUVL 2010, C 24, s. 4.